PMIndiaData/PMIndiaSum huggingface dataset:
ఐఐఎమ్ లను జాతీయ ప్రాముఖ్యం కలిగిన సంస్థలుగా ప్రకటించనున్నారు

ఇండియన్ ఇన్ స్టిట్యూట్ ఆఫ్ మేనేజ్ మెంట్ (ఐఐఎమ్) బిల్లు, 2017కు కేంద్ర మంత్రివర్గం ఆమోదం తెలిపింది. ప్రధాన మంత్రి శ్రీ నరేంద్ర మోదీ కేంద్ర మంత్రివర్గ సమావేశానికి అధ్యక్షత వహించారు. ఈ బిల్లులో భాగంగా ఐఐఎమ్ లను జాతీయ ప్రాముఖ్యం కలిగివున్న సంస్థలుగా ప్రకటించనున్నారు. దీనితో ఈ సంస్థలు వాటి విద్యార్థులకు డిగ్రీలను మంజూరు చేసేందుకు మార్గం సుగమం అవుతుంది. బిల్లు ముఖ్యాంశాలు ఈ కింది విధంగా ఉన్నాయి: i. ఐఐఎమ్ లు వాటి విద్యార్థులకు డిగ్రీలను మంజూరు చేయగలుగుతాయి. ii. ఈ బిల్లు తగినంత జవాబుదారీతనంతో కూడిన సంపూర్ణ స్వతంత్ర ప్రతిపత్తిని సంస్థలకు ధారదత్తం చేస్తుంది. iii. ఈ సంస్థల నిర్వహణ బోర్డు అధీనంలో ఉంటుంది. సంస్థ ఛైర్ పర్సన్ ను మరియు డైరెక్టర్ ను బోర్డు ఎంపిక చేస్తుంది. iv. బోర్డులో నిపుణులు మరియు పూర్వ విద్యార్థులకు మరింత ప్రాతినిధ్యం కల్పించడం బిల్లు యొక్క ఇతర ముఖ్యమైన లక్షణాలలో ఒకటిగా ఉంది. v. షెడ్యూల్డు కులాలు/తెగలకు చెందిన సభ్యులను మరియు మహిళలను బోర్డులోకి తీసుకోవడానికి కూడా వీలు కల్పించారు. vi. సంస్థలు ఎలా పనిచేస్తున్నది స్వతంత్ర ఏజన్సీల ద్వారా నియమిత కాలంలో సమీక్ష జరిపించడానికి, మరియు ఆ ఫలితాలను ప్రజల పరిశీలన కోసం పబ్లిక్ డొమైన్ లో అందుబాటులో ఉంచడానికి ఈ బిల్లు వీలు కల్పిస్తుంది. vii. సంస్థల వార్షిక నివేదికను పార్లమెంటుకు నివేదిస్తారు; అంతేకాకుండా వాటి అకౌంట్లను సిఎజి తనిఖీ చేస్తుంది. viii. ఐఐఎమ్ లకు ఒక సమన్వయ వేదిక ఉండాలని, అది ఒక సలహా సంఘంగా కూడా పనిచేయాలనే నిబంధనను విధించారు. పూర్వరంగం: ఇండియన్ ఇన్ స్టిట్యూట్స్ ఆఫ్ మేనేజ్ మెంట్ దేశంలో మేనేజ్ మెంట్ సంబంధిత విద్యను అత్యుత్తమ స్థాయిలో బోధించే ప్రధాన సంస్థలు. ఈ సంస్థలు మేనేజ్ మెంట్ లో ప్రపంచ వ్యాప్తంగా అనుసరించే విద్యా బోధన, శిక్షణ పద్ధతులను అనుసరిస్తున్నాయి. ఐఐఎమ్ లు ప్రపంచ శ్రేణి మేనేజ్ మెంట్ సంస్థలుగాను, ప్రావీణ్యతా కేంద్రాలుగాను గుర్తింపు తెచ్చుకొని దేశానికి ఖ్యాతిని కట్టబెట్టాయి. సొసైటీల చట్టంలో భాగంగా అన్ని ఐఐఎమ్ లు ప్రత్యేక స్వతంత్ర ప్రతిపత్తి కలిగిన సంస్థలుగా ఉంటున్నాయి. ఇవి సొసైటీలు కావడం వల్ల, డిగ్రీలను ప్రదానం చేసేందుకు ఐఐఎమ్ లకు అధికారం లేదు. అందుకని, అవి మేనేజ్ మెంట్ లో పోస్ట్ గ్రాడ్యుయేట్ డిప్లొమా, ఇంకా ఫెలో ప్రోగ్రామ్ లను ప్రదానం చేస్తున్నాయి. వీటిని క్రమానుగతంగా ఎమ్ బి ఎ లు, మరియు పిహెచ్ డి లతో సమానంగా పరిగణిస్తున్నారు. అయితే ఈ తత్సమానత.. ప్రత్యేకించి ఫెలో ప్రోగ్రామ్ కు సంబంధించినంత వరకు.. విశ్వవ్యాప్తంగా ఆమోదయోగ్యం కావడం లేదు.
ఆషాఢి బిజ్‌సంద‌ర్భంగా ప్ర‌జ‌లంద‌రికీ, ప్ర‌త్యేకించి కుచి కమ్యూనిటీకి శుభాకాంక్ష‌లు తెలిపిన ప్ర‌ధాన‌మంత్రి శ్రీ న‌రేంద్ర మోదీ

ఆషాఢి బిజ్ ప‌ర్వ‌దినం సంద‌ర్భంగా , ప్ర‌జ‌ల‌కు ప్ర‌త్యేకించి ప్ర‌పంచ వ్యాప్తంగా ఉన్న చైత‌న్య‌వంత‌మైన కుచి క‌మ్యూనికిటీకి ప్ర‌ధాన‌మంత్రి శ్రీ న‌రేంద్ర మోదీ శుభాకాంక్ష‌లు తెలిపారు. ఇందుకు సంబంధించి ట్విట్ట‌ర్ ద్వారా ఒక సందేశ‌మిస్తూ ప్ర‌ధాన‌మంత్రి, "ఆషాఢి బిజ్ సంద‌ర్భంగా దేశ‌ప్ర‌జ‌లంద‌రికీ, ప్ర‌త్యేకించి ప్ర‌పంచ‌వ్యాప్తంగా గ‌ల కుచి క‌మ్యూనిటీకి శుభాకాంక్ష‌లు. రానున్న సంవ‌త్స‌రం ప్రతి ఒక్క‌రి జీవితాల‌లో శాంతి , సంతోషం, మంచి ఆరోగ్యం తీసుకురాగ‌ల‌ద‌ని ఆకాంక్షిస్తున్నాను అని పేర్కొన్నారు."
సివిల్ సర్వీసెస్ డే నాడు ప్రభుత్వోద్యోగుల కు శుభాకాంక్షలు తెలిపిన ప్రధాన మంత్రి; సర్ దార్ పటేల్ కు శ్రద్ధాంజలి ని అర్పించిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ సివిల్ సర్వీసెస్ డే సందర్భం లో ప్రభుత్వ ఉద్యోగుల కు మరియు వారి యొక్క కుటుంబాలకు శుభాకాంక్షలు తెలిపారు; అంతేకాక సర్ దార్ పటేల్ కు ఆయన శ్రద్ధాంజలి ని అర్పించారు. ‘‘ఈ రోజు న, ప్రభుత్వ సేవల దినం నాడు నేను మన ప్రభుత్వోద్యోగులందరితో పాటు వారి యొక్క కుటుంబాల కు కూడా శుభాకాంక్షలను తెలియజేస్తున్నాను. భారతదేశం కొవిడ్-19 ని ఓడించడం లో సఫలం అయ్యేటట్టు పూచీ పడటానికి వారు చేస్తున్న కృషిని నేను ప్రశంసిస్తున్నాను. వారు ఆపన్నుల కు సహాయాన్ని అందిస్తూను మరియు ప్రతి ఒక్కరు ఆరోగ్యం గా ఉండేలాగా చూడటానికిగాను రోజు లో ప్రతి గంటా శ్రమిస్తున్నారు. మన పరిపాలన స్వరూపానికి ఆకృతి ని కల్పించిన, ప్రగతి ప్రధానమైనటువంటి మరియు దయాపూరితమైనటువంటి ఒక వ్యవస్థ కు పెద్ద పీట ను వేసిన మహనీయుడు సర్ దార్ పటేల్ కు సివిల్ సర్వీసెస్ డే నాడు ఇదే స్మృత్యంజలి’’ అని ప్ర‌ధాన మంత్రి అన్నారు.
2018, మార్చి 16వ తేదీన మ‌ణిపుర్ లో ప‌ర్య‌టించ‌నున్న‌ ప్ర‌ధాన మంత్రి శ్రీ న‌రేంద్ర మోదీ

ప్ర‌ధాన మంత్రి శ్రీ న‌రేంద్ర మోదీ 2018, మార్చి 16వ తేదీ నాడు మ‌ణిపుర్ లో ప‌ర్య‌టించ‌నున్నారు. ఆయ‌న ఇంఫాల్ లోని మ‌ణిపుర్ విశ్వ‌విద్యాల‌యంలో జ‌రిగే ఇండియ‌న్ సైన్స్ కాంగ్రెస్ 105వ స‌ద‌స్సులో ప్రారంభోప‌న్యాసం చేస్తారు. ఈ ప్రతిష్టాత్మక కార్యక్రమానికి ఆతిథేయిగా వ్యవహరించే ఈశాన్య ప్రాంతంలోని రెండో నగరం ఇంఫాల్ యే కానున్నది. లువాంగ్ సంగ్ బమ్ లోని లువాంగ్ పోక్ పా మ‌ల్టి స్పోర్ట్స్‌ కాంప్లెక్స్ లో జాతీయ క్రీడా విశ్వ‌విద్యాల‌యంతో పాటు 1000 ఆంగన్‌ వాడీ కేంద్రాలు, ఉపాధ్యాయులు, వైద్యులు మ‌రియు న‌ర్సుల కోసం ఉద్దేశించిన 19 నివాస భ‌వ‌న స‌ముదాయాలకు ప్రధాన మంత్రి శంకుస్థాప‌న చేస్తారు; ఇంకా, ఇత‌ర అభివృద్ధి ప‌థ‌కాల‌కు చెందిన కార్య‌క్ర‌మాలలోనూ పాలుపంచుకొంటారు. లువాంగ్ పోక్ పా మ‌ల్టి స్పోర్ట్స్ కాంప్లెక్స్, రాణి గైడిన్‌లియూ పార్క్, త‌దిత‌ర అభివృద్ధి ప‌థ‌కాల‌ను కూడా ఆయన ప్రారంభిస్తారు. ఈ సంద‌ర్భంగా జ‌న స‌మూహాన్ని ఉద్దేశించి ఆయ‌న ప్ర‌సంగిస్తారు.
యు.కె. లోని గ్లాస్గో లో సి.ఓ.పి-26 సందర్భంగా ఉక్రెయిన్ అధ్యక్షునితో సమావేశమైన – ప్రధానమంత్రి

గ్లాస్గో లో సి.ఓ.పి-26 నేపథ్యంలో ఉక్రెయిన్ అధ్యక్షుడు గౌరవనీయులు శ్రీ వ్లోదిమిర్ జెలెన్ స్కీ తో 2021 నవంబర్, 2వ తేదీన ప్రధానమంత్రి శ్రీ నరేంద్ర మోదీ సమావేశమయ్యారు. ఇరువురు నాయకులు ద్వైపాక్షిక సంబంధాల స్థితిని సమీక్షించడంతో పాటు, తమ తమ ప్రాంతాల్లోని పరిణామాలపై పరస్పరం అభిప్రాయాలను పంచుకున్నారు. కోవిడ్ వ్యాక్సినేషన్ సర్టిఫికేట్‌ లను ఇరు దేశాలు పరస్పరం గుర్తించుకోవడంతో సహా మహమ్మారి కాలంలో సహకారంపై వారు సంతృప్తిని వ్యక్తం చేశారు. ఈ సంవత్సరం ప్రారంభంలో కోవిడ్ మహమ్మారి రెండవ దశ సమయంలో, మానవతా దృష్టితో, భారతదేశానికి ఆక్సిజన్ కాన్సంట్రేటర్ల ను సరఫరా చేసినందుకు, అధ్యక్షుడు జెలెన్ స్కీ కి, ప్రధానమంత్రి శ్రీ నరేంద్రమోదీ, ధన్యవాదాలు తెలిపారు. ముఖ్యంగా ఉక్రెయిన్‌ లోని వివిధ విశ్వవిద్యాలయాలలో పెద్ద సంఖ్యలో చదువుతున్న భారతీయ విద్యార్థులతో సహా, ఇరు దేశాల్లోని వ్యక్తుల మధ్య నెలకొన్న బలమైన బంధాన్ని ఇద్దరు నేతలు సానుకూలంగా అంచనా వేశారు. ద్వైపాక్షిక సంబంధాలను మరింత బలోపేతం చేసేందుకు కలిసి పని చేసేందుకు తమ సంసిద్ధతను ఇరువురు నేతలు పునరుద్ఘాటించారు.
ప్రముఖ పాత్రికేయుడు శ్రీ రవీశ్ తివారీ కన్నుమూత పట్ల సంతాపాన్ని వ్యక్తం చేసిన ప్రధాన మంత్రి

ప్రముఖ పాత్రికేయుడు శ్రీ రవీశ్ తివారీ కన్నుమూత పట్ల ప్రధాన మంత్రి శ్రీ నరేంద్ర మోదీ ప్రగాఢ సంతాపాన్ని వ్యక్తం చేశారు. ప్రధాన మంత్రి ఒక ట్వీట్ లో – ‘‘ విధి శ్రీ రవీశ్ తివారీ ని మన మధ్య నుంచి చాలా త్వరగా తీసుకు వెళ్లిపోయింది. ప్రసార మాధ్యమాల జగతి లో ఒక ఉజ్జ్వలమైన ఉద్యోగజీవనం సమాప్తం అయిపోయింది. ఆయన కథనాల ను చదవడం అంటే అది నాకు భలే గా అనిపించేది; ఆయన తో క్రమం తప్పక నేను మాట్లాడుతూ ఉండే వాడిని కూడాను. ఆయన అంతర్ దృష్టి లోతైంది. మరి ఆయన వినమ్రుని గా ఉండే వారు. ఆయన కుటుంబానికి మరియు ఆయన మిత్రుల కు ఇదే సంతాపం. ఓమ్ శాంతి.’’ అని పేర్కొన్నారు.
ప్ర‌ధాన మంత్రి తో స‌మావేశ‌మైన సెంట్ విన్సెంట్ ఎండ్ గ్రెనెడైన్స్ ప్ర‌ధాని

ప్ర‌ధాన మంత్రి శ్రీ న‌రేంద్ర మోదీ తో సెంట్ విన్సెంట్ ఎండ్ గ్రెనెడైన్స్ ప్రధాని డాక్టర్ రాల్ఫ్ ఎవరార్డ్ గొన్జాల్విస్ నేడు స‌మావేశ‌మ‌య్యారు. సెంట్ విన్సెంట్ ఎండ్ గ్రెనెడైన్స్ ప్ర‌ధాని ఒక‌రు భార‌త‌దేశాన్ని సంద‌ర్శించ‌డం ఇదే మొదటి సారి. నిన్న‌టి రోజు న న్యూ ఢిల్లీ లో జ‌రిగిన ఉన్న‌త స్థాయి యునైటెడ్ నేశ‌న్స్ క‌న్వెన్శన్ ఆన్ కంబాటింగ్‌ డెజర్టిఫికేశన్ (యుఎన్‌సిసిడి) సమ్మేళనం లో కూడా శ్రీ గొన్జాల్విస్ పాలు పంచుకొన్నారు. భార‌త‌దేశం పట్ల సెంట్ విన్సెంట్ ఎండ్ గ్రెనెడైన్స్ లోనే కాకుండా క‌రీబియ‌న్, ఇంకా లాటిన్ అమెరికన్ ప్రాంతాల‌ లో సైతం విస్తృత‌మైన స‌ద్భావ‌న ఉంద‌ని ప్ర‌ధాని శ్రీ గొన్జాల్విస్ ఈ సంద‌ర్భం గా గుర్తు కు తెచ్చారు. ఈ ప్రాంతం లో భార‌త‌దేశం అందిస్తున్న అభివృద్ధి పూర్వ‌క‌ స‌హ‌కారాన్ని ఆయ‌న ప్ర‌శంసించారు. అలాగే, ప్రాకృతిక విప‌త్తు లు సంభ‌వించిన‌పుడ‌ల్లా భార‌త‌దేశం స‌కాలం లో స‌హాయాన్ని అందిస్తోంద‌ని ఆయ‌న అన్నారు. అంత‌ర్జాతీయ వేదిక ల‌తో స‌హా ఉభ‌య దేశాల మ‌ధ్య స‌న్నిహిత స‌హ‌కారం నెల‌కొంద‌ని ప్ర‌ధాన మంత్రి శ్రీ న‌రేంద్ర మోదీ గుర్తు చేశారు. ఐక్య రాజ్య స‌మితి భ‌ద్ర‌త మండ‌లి లో శాశ్వ‌త ప్రతిపత్తి కానటువంటి స‌భ్య‌త్వ దేశం గా ఎన్నికైన అత్యంత చిన్న దేశం అనే చారిత్రక కార్యసాధన ను సెంట్ విన్సెంట్ ఎండ్ గ్రెనెడైన్స్ ద‌క్కించుకొన్నందుకు ఆయ‌న అభినంద‌న‌లు తెలిపారు. విప‌త్తుల నిర్వ‌హ‌ణ‌ రంగం, సంస్కృతి రంగం, ఆర్థిక రంగం, విద్య‌ రంగం, శిక్ష‌ణ‌ రంగం, ఇంకా నైపుణ్యాభివృద్ధి రంగం సహా ఇరు దేశాలు తమ మధ్య గల ప‌ర‌స్ప‌ర స‌హ‌కారాన్ని మరింతగా పెంపొందింపచేసుకోవాల‌ని నేత‌లు అంగీకరించారు.
కాశీ తమిళ్ సంగమం పట్ల పౌరులవ్యాఖ్యల కు ప్రతిస్పందించిన ప్రధాన మంత్రి

ప్రధాన మంత్రి శ్రీ నరేంద్ర మోదీ నిన్నటి రోజు న తాను ప్రారంభించినటువంటి కాశీ తమిళ్ సంగమం గురించిన పౌరుల వ్యాఖ్యల పై తాను ప్రతిస్పందించారు. దేశం లో రెండు అత్యంత ముఖ్యమైనటువంటి మరియు ప్రాచీనమైనటువంటి విద్య కేంద్రాలైన తమిళ నాడు మరియు కాశీ ల మధ్య చిర కాలం గా ఉన్న సంబంధాల ను పున:పుష్టి ని సంతరించే మరియు వాటి ని పున:స్థాపించే ఈ యొక్క కార్యక్రమం పట్ల పౌరులు ఉత్సాహభరితం గా ప్రతిస్పందించారు. కాశీ మరియు తమిళ నాడు ల ఘన వారసత్వం గురించి ప్రజలు వెలిబుచ్చిన అభిప్రాయాల ను ప్రధాన మంత్రి స్వీకరిస్తూ, తన ప్రతిస్పందన ను కూడా ఈ క్రింది విధం గా వ్యక్తం చేశారు.: సంస్థ యొక్క స్వభావాన్ని ప్రజలు మెచ్చుకోవడం .. మరియు తమిళ భాష ఇంకా తమిళ సంస్కృతి ల యొక్క గొప్పతనం మరియు ప్రపంచ లోకప్రియత్వం ..
ఇన్‌సోల్వన్సి అండ్ బ్యాంక్‌ర‌ప్ట‌సీ కోడ్ (అమెండ్‌మెంట్‌) ఆర్డినెన్సు, 2017 కు బ‌దులుగా ఇన్‌సోల్వన్సి అండ్ బ్యాంక్‌ర‌ప్ట‌సీ కోడ్ (అమెండ్‌మెంట్‌) బిల్లు, 2017 కు ఆమోదం తెలిపిన మంత్రివ‌ర్గం

ఇన్‌సోల్వన్సి అండ్ బ్యాంక్‌ర‌ప్ట‌సీ కోడ్ (అమెండ్‌మెంట్‌) బిల్లు, 2017 కు ప్ర‌త్యామ్నాయంగా ప్ర‌తిపాదించిన బిల్లు లోని మార్పుల‌కు ప్రధాన మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన‌ కేంద్ర మంత్రివ‌ర్గం ఎక్స్- పోస్ట్ ఫ్యాక్టో ఆమోదం తెలిపింది. ఈ బిల్లును ఇన్‌సోల్వన్సి అండ్ బ్యాంక్‌ర‌ప్ట‌సీ కోడ్ (అమెండ్‌మెంట్‌) యాక్ట్, 2018 పేరిట పార్ల‌మెంటు ఆమోదించింది. ఈ సవరణ – దివాలా తీసిన కార్పొరేట్ ప‌ర్స‌న్ తాలూకు రెజల్యూశన్ ప్రాసెస్ లో కొంద‌రు వ్య‌క్తుల అడ్డగింత పై స్పష్టతనిస్తుంది; ఉద్దేశరహిత వ్య‌క్తులకు చోటివ్వకుండానూ చూస్తుంది. అలాగే, వ‌సూలు కాని రుణం (ఎన్ పిఎ)గా వ‌ర్గీక‌రించినటువంటి ఖాతాను కలిగిన వ్య‌క్తికి మ‌రింత ధర్మ బ‌ద్ధమైన అవ‌కాశాన్ని కూడా- క‌ల్పిస్తుంది.
ప‌ర్య‌ట‌న రంగం లో భార‌తదేశాని కి మరియు అర్జెంటీనా కు మ‌ధ్య ఎంఒయు పై సంత‌కాల‌ కు ఆమోదం తెలిపిన మంత్రివ‌ర్గం

ప‌ర్య‌ట‌న రంగం లో భార‌త‌దేశం, అర్జెంటీనా లు ఒక అవ‌గాహ‌న పూర్వక ఒప్పంద ప‌త్రం (ఎంఒయు)పై సంత‌కాలు చేయడాన్ని ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న జ‌రిగిన కేంద్ర మంత్రివ‌ర్గ స‌మావేశం ఆమోదించింది. ఈ ఎంఒయు పై సంతకాలు జరగడం ప‌ర్య‌ట‌న రంగం లో స‌హ‌కారాన్ని పెంపొందించుకోవ‌డానికిగాను భార‌త‌దేశం, అర్జెంటీనా లు ఒక వ్య‌వ‌స్థాగ‌త యంత్రాంగాన్ని ఏర్పాటు చేయడం లో ఉభ‌య ప‌క్షాల కు సహాయ‌కారి కానుంది.
కెన్యా పూర్వ ప్రధాని శ్రీ రైలాఅమోలో ఒడింగా కు మరియు ప్రధాన మంత్రి శ్రీ నరేంద్ర మోదీ కి మధ్య జరిగిన సమావేశం

ప్రస్తుతం భారతదేశానికి ప్రైవేటు సందర్శన కు విచ్చేసినటువంటి కెన్యా పూర్వ ప్రధాని శ్రీ రైలా అమోలో ఒడింగా తో ప్రధాన మంత్రి శ్రీ నరేంద్ర మోదీ ఈ రోజు న భేటీ అయ్యారు. ఈ నేత లు ఇద్దరూ దశాబ్దాలు గా స్నేహపూర్వక వ్యక్తిగత సంబంధాల ను నెరపుతున్నారు. దాదాపు గా మూడున్నర సంవత్సరాల తరువాత శ్రీ ఒడింగా ను కలుసుకోగలిగినందుకు గాను ప్రధాన మంత్రి శ్రీ నరేంద్ర మోదీ తన సంతోషాన్ని వ్యక్తం చేశారు. 2008వ సంవత్సరం నాటి నుంచి శ్రీ ఒడింగా తో అటు కెన్యా లో మరి ఇటు భారతదేశం లో జరిగిన మాటామంతీ లను, అలాగే 2009వ సంవత్సరం లోను మరియు 2012వ సంవత్సరం లోను వైబ్రన్ట్ గుజరాత్ సమిట్ కు శ్రీ ఒడింగా అందించిన సమర్థన ను ప్రధాన మంత్రి శ్రీ నరేంద్ర మోదీ గుర్తు కు తెచ్చుకొన్నారు. పరస్పర హితం ముడిపడ్డ ఇతర అంశాల పై ఇద్దరు నేత లు చర్చ లు జరిపారు. భారతదేశం– కెన్యా సంబంధాల ను మరింత గా బలపరచడం కోసం ప్రధాన మంత్రి తన నిబద్ధత ను వెలిబుచ్చారు. శ్రీ ఒడింగా మంచి ఆరోగ్యం తో ఉండాలని, ఆయన భావి ప్రయాస లు ఫలించాలంటూ ప్రధాన మంత్రి శ్రీ నరేంద్ర మోదీ తన శుభాకాంక్షల ను వ్యక్తం చేశారు.
‘ప్రగతి’ ద్వారా ప్రధాన మంత్రి ముఖాముఖి సమావేశం

ఐసిటి ఆధారితమైన మల్టి- మోడల్ ప్లాట్ ఫార్మ్ ఫర్ ప్రొ- యాక్టివ్ గవర్నెన్స్ అండ్ టైమ్ లీ ఇంప్లిమెంటేశన్ (పిఆర్ఎజిఎటిఐ.. ప్రగతి) మాధ్యమం ద్వారా ఈ రోజు జరిగిన ఇరవై ఏడో ముఖాముఖి స‌మావేశానికి ప్రధాన మంత్రి శ్రీ న‌రేంద్ర మోదీ అధ్య‌క్ష‌త వ‌హించారు. ఇప్పటివ‌ర‌కు జ‌రిగిన 26 ‘ప్రగతి’ స‌మావేశాల‌లో, మొత్తం 11 ల‌క్ష‌ల కోట్ల రూపాయ‌ల‌కు పైగా పెట్టుబ‌డి తో కూడిన ప‌థ‌కాలను స‌మీక్షించడం జ‌రిగింది. ప‌లు రంగాల‌లో ప్ర‌జా ఫిర్యాదుల ప‌రిష్కారం తీరును కూడా స‌మీక్షించ‌డ‌మైంది. ఈ రోజు జ‌రిగిన ఇర‌వై ఏడో స‌మావేశంలో రైల్వేలు, ర‌హదారులు మ‌రియు విద్యుత్తు రంగాల‌ లోని ఎనిమిది అవ‌స్థాప‌న ప‌థ‌కాల యొక్క పురోగ‌తి ని ప్ర‌ధాన మంత్రి స‌మీక్షించారు. ఈ ప‌థ‌కాలు బిహార్‌, ఝార్ ఖండ్‌, ఛత్తీస్‌ గ‌ఢ్‌, మ‌ధ్య ప్ర‌దేశ్‌, హిమాచ‌ల్ ప్ర‌దేశ్‌, ఉత్త‌ర్ ప్ర‌దేశ్‌, ఉత్త‌రాఖండ్‌, మ‌హారాష్ట్ర, ఒడిశా, చండీగఢ్, ఆంధ్ర ప్ర‌దేశ్‌, ఢిల్లీ, గుజ‌రాత్‌, రాజ‌స్థాన్‌, ప‌శ్చిమ బెంగాల్‌, సిక్కిమ్ మ‌రియు అరుణాచ‌ల్ ప్ర‌దేశ్ ల‌తో స‌హా అనేక రాష్ట్రాల‌లో విస్త‌రించి ఉన్నాయి. ఇప్ప‌టికే జిల్లా/రిఫ‌ర‌ల్ ఆసుప‌త్రుల‌కు అనుబంధించ‌బ‌డిన కొత్త వైద్య క‌ళాశాల‌ల స్థాప‌న తాలూకు ప‌థ‌కం యొక్క అమ‌లులోని పురోగ‌తిని ప్ర‌ధాన మంత్రి స‌మీక్షించారు. ఆరోగ్య రంగంలో కేంద్ర ప్ర‌భుత్వం అనేక కార్య‌క్ర‌మాల‌ను చేప‌డుతోంద‌ని ఆయ‌న ప్ర‌స్తావిస్తూ, ఆరోగ్య రంగంలో అవ‌స్థాప‌న‌ ను శీఘ్ర గ‌తిన మెరుగుప‌ర‌చాల‌ంటూ పిలుపునిచ్చారు. 2018వ సంవ‌త్స‌రం ఏప్రిల్ 14వ తేదీ నుండి మే నెల 5వ తేదీ వ‌ర‌కు జ‌రిగిన‌టువంటి ‘గ్రామ్ స్వ‌రాజ్ అభియాన్’ ఒక‌టో ద‌శ 16,000కు పైగా గ్రామాల‌లో కేంద్ర ప్ర‌భుత్వం యొక్క ఏడు కీల‌క ప‌థ‌కాలు అమ‌లు కావ‌డంలో గొప్ప సాఫ‌ల్య‌ాన్ని సాధించినట్లు ప్రధాన మంత్రి వివ‌రించారు. ప్ర‌స్తుతం ‘గ్రామ్ స్వ‌రాజ్ అభియాన్’ తాలూకు రెండో ద‌శ ఆకాంక్షాభరిత జిల్లాల్లో 40,000కు పైగా ప‌ల్లెల‌లో కొన‌సాగుతోంద‌ని ఆయ‌న చెప్పారు. ఈ కృషిలో పాలుపంచుకొంటున్న కేంద్ర ప్ర‌భుత్వ అధికారులు మ‌రియు రాష్ట్ర ప్ర‌భుత్వాల‌కు చెందిన అధికారులు ఈ విష‌యంలో ఆగ‌స్టు 15వ తేదీ క‌ల్లా సాధ్య‌మైనంత ఉత్త‌మ ఫ‌లితాల‌ను న‌మోదు చేసే దిశ‌గా ప‌ని చేయాల‌ని ఆయ‌న పిలుపునిచ్చారు. ‘సౌభాగ్య యోజ‌న’ లో భాగంగా ఇంతవ‌ర‌కు చోటుచేసుకొన్న పురోగ‌తిని ప్రధాన మంత్రి ప్ర‌శంసించారు. నిర్దేశిత గ‌డువు లోగా 4 కోట్ల కుటుంబాల‌కు విద్యుత్తు స‌దుపాయాన్ని స‌మకూర్చాల‌న్న ప్ర‌తిష్టాత్మ‌క‌ ల‌క్ష్యాన్ని సాధించేందుకు స‌క‌ల ప్ర‌య‌త్నాలను చేసి తీరాల‌ని ఆయ‌న అన్నారు.
భార‌త‌దేశ రాజ్యాంగం అయిదో షెడ్యూల్ లో భాగంగా రాజస్థాన్ యొక్క్ షెడ్యూల్డ్  ఏరియాల ప్ర‌క‌ట‌న‌ కు ఆమోదం తెలిపిన మంత్రివ‌ర్గం

1981వ సంవత్సరం ఫిబ్ర‌వ‌రి నాటి కాన్‌స్టిట్యూష‌న్ ఆర్డ‌ర్ (సి.ఒ.) 114 ని ర‌ద్దుచేయడంతో పాటు కొత్త సి.ఒ. ను జారీ చేయ‌డం ద్వారా భార‌త‌దేశ రాజ్యాంగ అయిదో షెడ్యూల్ లో భాగంగా రాజ‌స్థాన్ కు సంబంధించినటువంటి షెడ్యూల్డ్ ఏరియా ల ప్ర‌క‌ట‌న‌కు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర మంత్రివ‌ర్గం ఆమోదం తెలిపింది. నూత‌న సి.ఒ. యొక్క జారీ తో రాజ‌స్థాన్ లోని షెడ్యూల్డ్ తెగ‌ల వారు భార‌త‌దేశ రాజ్యాంగ అయిదో షెడ్యూల్ ప్రకారం ల‌భ్య‌మ‌య్యేట‌టువంటి ర‌క్ష‌ణాత్మ‌క చ‌ర్య‌ల తాలూకు ప్ర‌యోజ‌నాల‌ను పొంద‌డం తథ్యం అవుతుంది. భార‌త‌దేశ రాజ్యాంగం అయిదో షెడ్యూల్ ప‌రిధి లో రాజ‌స్థాన్ రాష్ట్రం లోని షెడ్యూల్డ్ ఏరియా లను విస్తరించవలసిందిగా రాజ‌స్థాన్ ప్ర‌భుత్వం అభ్య‌ర్ధించింది. ల‌బ్దిదారులు: రాజ‌స్థాన్ లోని బాంస్ వాడా, డుంగర్‌ పుర్‌, ప్ర‌తాప్‌ గ‌ఢ్, మరియు ఉద‌య్‌ పుర్ లోని కొన్ని క్షేత్రాలు, రాజ్‌స‌మంద్‌, చిత్తౌడ్ గ‌ఢ్‌, పాలీ, ఇంకా సిరోహీ జిల్లాల‌లో ఉంటున్న షెడ్యూల్డ్ తెగ‌ల వారు భార‌త‌దేశ రాజ్యాంగం అయిదో షెడ్యూల్ ప‌రిధిలో ల‌భ్య‌మ‌య్యే ర‌క్ష‌ణాత్మ‌క చ‌ర్య‌ల తాలూకు ప్ర‌యోజ‌నాల‌ను పొందుతారు. రాజ‌స్థాన్ రాష్ట్రానికి చెందిన షెడ్యూల్డ్ ప్రాంతాలలో బాంస్ వాడా, డుంగర్‌ పుర్‌, ప్ర‌తాప్‌ గ‌ఢ్‌ జిల్లాలను పూర్తి గాను, 9 త‌హ‌సీళ్ళు పూర్తి గాను, 1 సంపూర్ణ బ్లాకు, మ‌రియు ఉదయ్ పుర్, రాజ్ సమంద్, చిత్తౌడ్ గఢ్, పాలీ ఇంకా సిరోహి జిల్లాల లోని 727 గ్రామాలను చుట్టివచ్చే 46 గ్రామ పంచాయ‌తీలను చేర్చ‌డం జ‌రుగుతుంది. షెడ్యూలు కులాలు గా ప్ర‌క‌టించడానికి ఎటువంటి అద‌న‌పు నిధుల‌ను వెచ్చించ‌వ‌ల‌సిన అవ‌స‌రం ఉండ‌దు. ఇది స‌త్వ‌ర అభివృద్ధి కోసం షెడ్యూల్డు ఏరియాల పై ప్ర‌త్యేక శ్ర‌ద్ధ వ‌హించేందుకు కేంద్ర మ‌రియు రాష్ట్ర ప్ర‌భుత్వాలు అమ‌లు చేస్తున్న ప్ర‌స్తుత ప‌థ‌కాల ప‌రిధిలోకి వచ్చే ట్రైబ‌ల్ స‌బ్- ప్లాన్ (నూతనమైన నామధేయం ట్రైబ‌ల్ స‌బ్- స్కీమ్)లో భాగం అవుతుంది. పూర్వ‌రంగం: భార‌త‌దేశ రాజ్యాంగం (244 (1) అధిక‌ర‌ణం) తాలూకు అయిదో షెడ్యూల్ 6(1) పేరాగ్రాఫ్ ప్ర‌కారం ‘షెడ్యూల్డు ఏరియాలు’ అనే పదాలకు ‘రాష్ట్రప‌తి తన ఆదేశం ద్వారా షెడ్యూల్డ్ ప్రాంతంగా ప్ర‌క‌టించే వీలు ఉన్న ప్రాంతాలు’ అని అర్థం వస్తుంది. రాజ్యాంగ అయిదో షెడ్యూల్ లోని పేరాగ్రాఫ్ 6(2) ప్రొవిజ‌న్ ల ప్ర‌కారం రాష్ట్రప‌తి ఏ సమయంలోనైనా రాష్ట్ర గవర్నర్ సలహా తీసుకొని ఏదైనా రాష్ట్రంలో షెడ్యూల్డ్ ఏరియా లో వృద్ధి తాలూకు ఆదేశాన్ని ఇవ్వవచ్చును; ఏదైనా రాష్ట్రం లేదా రాష్ట్రాల విషయంలో ఈ పేరాగ్రాఫ్ ప్రకారం జారీ చేసే ఆదేశం లేదా ఆదేశాలను ఆ రాష్ట్ర గ‌వ‌ర్న‌రు ను సంప్ర‌దించి ర‌ద్దు చేయవచ్చును మరియు షెడ్యూల్డ్ ఏరియాలను పున‌ర్ నిర్వ‌చించడం కోసం తాజాగా ఆదేశాల‌ను జారీ చేయవచ్చును. షెడ్యూల్డు ఏరియాల‌ను మొట్ట‌మొద‌టి సారిగా 1950వ సంవ‌త్స‌రంలో నోటిఫై చేయ‌డం జ‌రిగింది. త‌రువాత, 1981 లో రాజ‌స్థాన్ రాష్ట్రం కోసం షెడ్యూల్డ్ ఏరియా ల‌ను నిర్దేశిస్తూ రాజ్యాంగ ఆదేశాలను జారీ చేయ‌డ‌మైంది. కొత్త జిల్లాల ఏర్పాటు/పున‌ర్ వ్య‌వ‌స్థీక‌ర‌ణ మరియు 2011 జ‌న‌గ‌ణ‌న‌ ప్ర‌కారం షెడ్యూల్డ్ తెగ‌ల జ‌నాభా లో చోటు చేసుకొన్న మార్పుల‌ కారణంగా రాజ‌స్థాన్ రాష్ట్రం లో షెడ్యూల్డ్ ఏరియా ల విస్త‌ర‌ణ‌కై రాజ‌స్థాన్ ప్ర‌భుత్వం అభ్య‌ర్ధించింది.
విదేశాల‌లోని భార‌తీయుల‌కు సంబంధించిన ఇండియా డ‌వ‌ల‌ప్‌మెంట్ పౌండేష‌న్ మూసివేత‌కు కేంద్ర కేబినెట్ ఆమోదం

ప్ర‌ధాన‌మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర కేబినెట్‌, విదేశాల‌లోని భార‌తీయుల‌కు సంబంధించిన ఇండియా డ‌వ‌ల‌ప్‌మెంట్ ఫౌండేష‌న్ (ఐడిఎఫ్‌- ఒఐ)ని మూసివేసేందుక త‌న ఆమోదం తెలిపింది. స్వ‌చ్ఛ‌భార‌త్ మిష‌న్‌, గంగాన‌ది ప్ర‌క్షాళ‌నకు సంబంధించిన జాతీయ కార్య‌క్ర‌మం వంటి ప్ర‌భుత్వ ప్ర‌ధాన కార్యక్రమాల‌కు విదేశాల‌లోని భార‌తీయులు భార‌త ప్ర‌భుత్వానికి చేసే చెల్లింపుల‌ను ఒక క్ర‌మప‌ద్ధ‌తిలోకి తీసుకురావ‌డంలో మ‌రింత స‌మ‌న్వ‌యాన్ని సాధించేందుకు ఈ నిర్ణ‌యం తీసుకున్నారు. నేప‌థ్యం…. ఎ) ఐడిఎఫ్ -ఒఐ ని కేంద్ర ప్ర‌భుత్వం 2008లో కేబినెట్ అనుమ‌తితో స్వ‌తంత్ర ప్ర‌తిప‌త్తిక‌లిగిన , లాభాపేక్ష‌లేని ట్ర‌స్ట్‌గా ఏర్పాటు చేసింది. దాతృత్వం క‌లిగిన విదేశాల‌లోని భార‌తీయులు, భార‌తదేశంలోని సామాజిక‌, అభివృద్ధి ప్రాజెక్టుల‌లో పాలు పంచుకోవ‌డానికి ఈ ట్ర‌స్ట్‌ను ఏర్పాటు చేశారు. బి) ఈ ఫౌండేష‌న్ 2008 డిసెంబ‌ర్ – 2015 మార్చి మ‌ధ్య 36.08 లక్ష‌ల రూపాయ‌ల‌ను మాత్ర‌మే విదేశాలలోని భార‌తీయుల‌నుంచి విరాళాలుగా అందుకుంది. ఐడిఎఫ్‌-ఒఐ పై 2015లో స‌మ‌గ్ర స‌మీక్ష చేప‌ట్టారు. భార‌త ప్ర‌భుత్వ ఫ్లాగ్‌షిప్ కార్య‌క్ర‌మాలైన నేష‌న‌ల్ మిష‌న్ ఫ‌ర్ క్లీన్ గంగా, స్వ‌చ్ఛ భార‌త్ మిష‌న్‌, రాష్ట్ర‌ప్ర‌భుత్వాలు గుర్తించిన ఇత‌ర సామాజిక‌, అభివృద్ధి ప్రాజెక్టుల‌ను ఈ ఐడిఎఫ్‌-ఒఐ కి చేర్చారు. సి) 2015 ఏప్రిల్ – 2018 మార్చి మ‌ధ్య ఈ ట్ర‌స్ట్ 10.16 కోట్ల రూపాయ‌ల‌ను అందుకున్న‌ప్ప‌టికీ, ఇందులో ఎక్కువ విరాళాలు నేష‌న‌ల్ మిష‌న్ ఫ‌ర్ క్లీన్ గంగా ప‌థ‌కానికి లేదా స్వ‌చ్ఛ‌భార‌త్ మిష‌న్‌కు సంబంధించ‌న‌వే. ఈ ప‌థ‌కాల‌కు వేరు వేరుగా పాల‌నా ఏజెన్సీలు ఉన్నాయి. మ‌రింత స‌మ‌న్వ‌యాన్నిపెంపొందించ‌డానికి, ఒకే ప‌నిని వివిధ విభాగాలు చేప‌ట్ట‌కుండా చూసేందుకు, సామ‌ర్ధ్యం పెంపు,త‌దిత‌ర అంశాల‌ను దృష్టిలో ఉంచుకుని ఐడిఎఫ్‌-ఒఐ 9 వ బోర్డ్ ఆఫ్ ట్ర‌స్టీల స‌మావేశం, ట్ర‌స్ట్‌ను 2018 మార్చి 31 నాటికి మూసివేయాల‌ని నిర్ణ‌యించింది.
ఉత్త‌ర్ ప్ర‌దేశ్ లోని ప్ర‌యాగ్ రాజ్ లో 2020వ సంవ‌త్స‌రం ఫిబ్ర‌వరి 29వ తేదీ న నిర్వ‌హించే ఒక భారీ పంపిణీ శిబిరం లో వ‌యోవృద్ధుల‌ కు మ‌రియు దివ్యాంగ‌ జ‌నుల‌ కు నిత్యజీవనం లో ఉప‌యోగ‌ప‌డే ప‌రిక‌రాల ను మరియు సాధనాలను అంద‌జేయ‌నున్న ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ 2020వ సంవ‌త్స‌రం ఫిబ్ర‌వ‌రి 29వ తేదీ నాడు ఉత్త‌ర్ ప్ర‌దేశ్ లోని ప్ర‌యాగ్ రాజ్ లో ఒక భారీ పంపిణీ శిబిరం లో పాల్గొని, రాష్ట్రీయ వ‌యోశ్రీ యోజ‌న (ఆర్‌వివై) లో భాగం గా వ‌యోవృద్ధు ల‌కు స‌హాయ‌క ఉప‌క‌ర‌ణాల ను, ఎడిఐపి ప‌థ‌కం లో భాగం గా దివ్యాంగ జ‌నుల కు సహాయక ఉపకరణాల ను అంద‌జేయ‌నున్నారు. ల‌బ్ధిదారుల సంఖ్య ప‌రం గాను, ప్ర‌దానం చేస్తున్న ఉప‌క‌ర‌ణాల సంఖ్య పరంగాను మ‌రియు స‌ద‌రు స‌హాయ‌క ప‌రిక‌రాల విలువ పరంగా ను చూసిన‌ప్పుడు ఇది దేశం లో నిర్వ‌హించ‌బోయేట‌టువంటి అతిపెద్ద పంపిణీ శిబిరం గా లెక్క కు రానుంది. ఈ భారీ శిబిరం లో, 56,000కు పైగా స‌హాయ‌క ఉప‌క‌ర‌ణాల ను మరియు సాధనాల ను 26,000 మంది కి పైగా లాభితుల‌ కు ఉచితం గా ప్ర‌దానం చేయ‌డం జ‌రుగుతుంది. ఈ స‌హాయ‌క ప‌రిక‌రాలు మ‌రియు సాధ‌నాల కు అయ్యే ఖ‌ర్చు 19 కోట్ల రూపాయ‌ల కు పైనే ఉంటుంది. ఈ ప‌రికరాలను మ‌రియు ఉప‌క‌ర‌ణాల ను అందించ‌డం ద్వారా వ‌యోవృద్ధులు మ‌రియు దివ్యాంగ జ‌నుల సామాజిక-ఆర్థిక అభ్యున్న‌తి తో పాటు వారి దైనందిన జీవ‌నాని కి కూడా తోడ్పాటు ను అందించాలి అన్న‌దే ఈ సహాయం యొక్క ధ్యేయం గా ఉంది.
తెలంగాణప్రజల కు ఆ రాష్ట్ర స్థాపన దినం సందర్భం లో శుభాకాంక్షలు తెలిపిన ప్రధాన మంత్రి

తెలంగాణ ప్రజలకు ఆ రాష్ట్ర స్థాపన దినం సందర్భం లో ప్ర‌ధాన మంత్రి శ్రీ న‌రేంద్ర మోదీ శుభాకాంక్షలు తెలిపారు. ప్రధాన మంత్రి ఒక ట్వీట్ లో – ‘‘తెలంగాణ లోని నా సోదరీమణులకు మరియు నా సోదరుల కు రాష్ట్ర స్థాపన దినం సందర్భం లో ఇవే శుభాకాంక్షలు. తెలంగాణ ప్రజలు కష్టించి పనిచేస్తారని, దేశ ప్రగతి కోసం సాటి లేనటువంటి సమర్పణ భావాన్ని కలిగివుంటారని పేరు తెచ్చుకొన్నారు. ఈ రాష్ట్రం యొక్క సంస్కృతి ప్రపంచంలోనే ప్రసిద్ధి ని సంపాదించుకొన్నది. తెలంగాణ ప్రజల శ్రేయస్సు కోసం ఆ ఈశ్వరుడి ని నేను ప్రార్థిస్తున్నాను.’’ అని పేర్కొన్నారు.
జాతీయ ఉత్పాదక వస్తువుల విధానం

జాతీయ ఉత్పాదక వస్తువుల విధానానికి (నేషనల్ కేపిట‌ల్ గూడ్స్ పాల‌సీ) కేంద్ర మంత్రిమండలి ఈ రోజు ఆమోదం తెలిపింది. ప్ర‌ధాన మంత్రి శ్రీ న‌రేంద్ర మోదీ కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు. కేపిట‌ల్ గూడ్స్ కోసం ఉద్దేశించిన మొట్టమొద‌టి విధానం ఇది. ఉత్పాదక వస్తువుల విలువ 2014-15 లో రూ. 2, 30,000 కోట్లుగా ఉండగా, 2025 కల్లా రూ. 7,50,000 కోట్లకు పెంచాల‌నేది ఈ విధానపు స్పష్టమైన ల‌క్ష్యం. ఉత్పాదక వస్తువుల రంగంలో ప్రస్తుతం ప్ర‌త్య‌క్ష, ప‌రోక్ష ఉపాధి పొందుతున్న వారు 8.4 మిలియ‌న్ గా ఉన్నారు. ఈ సంఖ్యను 30 మిలియ‌న్ కు పెంచాలనేది లక్ష్యం. జాతీయ ఉత్పాదక వస్తువుల విధానం ఎగుమ‌తులను ఇప్పుడున్న 27 శాతం స్థాయి నుండి ఉత్పత్తి లో 40 శాతం స్థాయికి పెంచాలని ఆశిస్తున్నది ఇది భార‌త‌దేశ అవసరాలలో దేశీయ ఉత్ప‌త్తి వాటాను 60 శాతం నుండి 80 శాతానికి పెంచగలదు. త‌ద్వారా భార‌త‌దేశం కేపిట‌ల్ గూడ్స్‌కు సంబంధించి నిక‌ర ఎగుమ‌తిదారు కాగలదు. ఈ రంగానికి చెందిన ఉప రంగాల్లో సాంకేతిక‌తను మెరుగుపరచాలనేది కూడా ఈ విధానం ధ్యేయాలలో ఒకటిగా ఉంది. మరింత నైపుణ్యాన్ని అందుబాటులోకి తీసుకురావడం, విధిగా అనుసరించవలసిన ప్ర‌మాణాల‌ను నెల‌కొల్ప‌డం, ఎమ్ ఎస్ ఎమ్ ఇ ల సామ‌ర్థ్యాన్ని పెంచడం ఈ విధానం ఇతర ధ్యేయాలు అయి ఉన్నాయి. కేపిట‌ల్ గూడ్స్ కు భారతదేశాన్ని ప్ర‌పంచ‌ శ్రేణి ప్ర‌మాణాల నిలయంగా తీర్చిదిద్దాల‌నే ల‌క్ష్యాన్ని చేరుకోవ‌డానికి ఈ కొత్త విధానం దోహ‌దం చేస్తుంది. ఈ విధానం మొత్తం తయారీ రంగంలోనే ఒక కీలకమైన పాత్రను పోషించి, ‘మేక్ ఇన్ ఇండియా ‘ కార్యక్రమానికి వెన్ను దన్నుగా నిలువగలదు. విధాన‌ప‌ర‌మైన జోక్యాల మార్గ సూచి ప్ర‌కారం ప‌థ‌కాల‌కు కావల‌సిన ఆమోదాల‌ను భారీ ప‌రిశ్ర‌మ‌ల విభాగం పొంద‌డం ద్వారా నిర్దిష్ట కాలం లోపల ఈ విధానం ల‌క్ష్యాల‌ను అందుకొనేటట్లు కృషి చేస్తుంది. పూర్వ రంగం : 2014 డిసెంబ‌ర్ నెల‌లో జ‌రిగిన ‘మేక్ ఇన్ ఇండియా’ వ‌ర్క్‌షాపులో భారీ ప‌రిశ్ర‌మ‌ల విభాగం మొదటిసారిగా జాతీయ ఉత్పాదక వస్తువుల విధానాన్ని ప్ర‌ధాన మంత్రి కి నివేదించింది. ఆ త‌రువాత ఈ రంగానికి సంబంధించిన భాగ‌స్వాములైన ప‌రిశ్ర‌మ‌లు, విద్యారంగ సంస్థ‌ల‌తోను ఇంకా ఇత‌ర మంత్రిత్వ శాఖ‌లతోను విస్తృతంగా చ‌ర్చించి ఈ విధానాన్ని అంతిమంగా తీర్చిదిద్ద‌డమైంది. ఈ విధానంలో సూచించిన‌ ప్ర‌ధాన‌మైన అంశాల ప్ర‌కారం ప‌నిచేస్తే ఈ ముఖ్య‌మైన రంగంలో అభివృద్ధి త్వ‌రిత‌గ‌తిన జ‌రుగుతుంది. ఉత్పాదక వస్తువుల రంగాన్ని స‌మూలంగా మార్చివేసేలా, ఈ రంగంలో అభివృద్ధిని భారీగా సాధించే వ్యూహాల‌ను త‌యారు చేసుకోవ‌డ‌మే ఈ విధానం ల‌క్ష్యం. నిధుల అందుబాటు, ముడి స‌రుకులు, ప‌రిశోధ‌న‌, సాంకేతిక‌త‌, ఉత్పాద‌క‌త‌, నాణ్య‌త‌, ప‌ర్యావ‌ర‌ణ హిత త‌యారీ విధానాలు, ఎగుమ‌తుల‌కు ప్రోత్సాహం, దేశీయంగా డిమాండును నెల‌కొల్ప‌డం మొద‌లైన ముఖ్య‌మైన అంశాల‌ను ప‌రిగ‌ణ‌నలోకి తీసుకొని ఈ విధానాన్ని రూపొందించడమైంది.
ప్రధాన మంత్రికి జన్మదిన శుభాకాంక్షలు తెలిపిన రాష్ట్రపతి

భారతదేశ రాష్ట్రపతి శ్రీ ప్రణబ్ ముఖర్జీ ఈ రోజు ప్రధాన మంత్రి శ్రీ నరేంద్ర మోదీ పుట్టిన రోజు సందర్భంగా శ్రీ మోదీకి తన శుభాకాంక్షలతో పాటు హార్దిక శుభకామనలను కూడా తెలియజేశారు. రాష్ట్ర పతి తమ సందేశంలో “ మీ పుట్టిన రోజు నాడు నా హృద‌య‌పూర్వక శుభకామనలను, అలాగే శుభాకాంక్షలను దయచేసి స్వీకరించండి. మీ జీవనంలోను, అలాగే మన దేశ జీవనంలోను మరింత గొప్పవైన విజయాలను కొనితేగల నూతన సంవత్సరానికి ఈ రోజున నాంది జరుగు గాక. మరిన్ని సంవత్సరాల పాటు దేశానికి మీరు సమర్పణ భావంతో సేవ చేసేందుకు అనువుగా మీకు చక్కని ఆరోగ్యాన్ని, సంతోషాన్ని ఈశ్వరుడు ప్రసాదించు గాక ” అని అభిలషించారు.